b'\n_START_ARTICLE_\nRomualdas Kriau\xc4\x8di\xc5\xabnas\n_START_PARAGRAPH_\nRomualdas Kriau\xc4\x8di\xc5\xabnas (1936 m. sausio 21 d. Panev\xc4\x97\xc5\xbeys) \xe2\x80\x93 psichologas, nuo 1967 m. daktaras.\n_START_SECTION_\nBiografija\n_START_PARAGRAPH_\n1944 m. su t\xc4\x97vais pasitrauk\xc4\x97 \xc4\xaf Vokietij\xc4\x85, 1949 m. \xc4\xaf JAV. 1962 baig\xc4\x97 Ruzvelto universitet\xc4\x85 \xc4\x8cikagoje._NEWLINE_1961\xe2\x80\x931969 m. klinikinis psichologas Ilinojaus Psichin\xc4\x97s sveikatos departamento Manteno, Annos ir Kankakee valstyb\xc4\x97s ligonin\xc4\x97se. Nuo 1969 m. Psichin\xc4\x97s sveikatos centro Lansinge vyr. psichologas, psichologijos internat\xc5\xabros direktorius, nuo 1971 m. dar ir Mi\xc4\x8digano universiteto East Lansinge profesorius. Ver\xc4\x8diasi priva\xc4\x8dia praktika._NEWLINE_Svarbiausi moksliniai darbai i\xc5\xa1 atminties distrakcijos ir am\xc5\xbeiaus santykio, vyresnio am\xc5\xbeiaus \xc5\xbemoni\xc5\xb3 depresijos ir savi\xc5\xbeudybi\xc5\xb3, vidutinio am\xc5\xbeiaus krizi\xc5\xb3 ir j\xc5\xb3 \xc4\xafveikimo galimybi\xc5\xb3 ir kita._NEWLINE_Nuo 1956 m. ateitininkas, 1967\xe2\x80\x931970 m. Ateitinink\xc5\xb3 federacijos generalinis sekretorius. Dalyvauja JAV lietuvi\xc5\xb3 \xc4\xafvairi\xc5\xb3 organizacij\xc5\xb3 veikloje.'